ปธน. อิหร่านเดินหน้าแผนสร้างขีปนาวุธต่อ เผยไม่ละเมิดข้อตกลงระหว่างประเทศ หลังทรัมป์ขู่เลิกสนับสนุนข้อตกลงนิวเคลียร์
 ประธานาธิบดีอิหร่านประกาศผ่านโทรทัศน์ว่าจะไม่ยุติแผนสร้างขีปนาวุธเพื่อป้องกันประเทศ ทั้งยังย้ำว่าไม่ละเมิดข้อตกลงระหว่างประเทศ แถลงการณ์ของฮัสซัน รูฮานี มีขึ้นหลังจากสภาผู้แทนฯ สหรัฐอเมริกาลงมติคว่ำบาตรโครงการขีปนาวุธอิหร่านอีกครั้ง โดยไม่ให้กระทบต่อข้อตกลงอาวุธนิวเคลียร์ที่นานาชาติลงนาม เราสร้าง กำลังสร้าง และจะสร้างขีปนาวุธต่อไป และมันไม่ได้ละเมิดข้อตกลงระหว่างประเทศ รูฮานีกล่าว พร้อมวิจารณ์ท่าทีของสหรัฐอเมริกาด้วยว่า ไม่สนใจต่อการเจรจาและข้อตกลงที่คณะมนตรีความมั่นคงแห่งสหประชาชาติอนุมัติในอดีต แล้วยังมาหวังให้ประเทศอื่นเจรจาด้วยอีกหรือ เพราะพฤติกรรมแบบนี้ อเมริกาควรเลิกคิดไปได้เลยว่าจะมีการเจรจาหรือหาข้อตกลงกับประเทศอื่นๆ ได้ ประธานาธิบดีรายนี้เสริมโดยไม่ออกชื่อประเทศหนึ่งในเอเชียตะวันออก ซึ่งคาดว่าน่าจะสื่อถึงเกาหลีเหนือ นอกจากนี้ รูฮานีได้พบปะกับ ยูกิยะ อามาโนะ ผู้อำนวยการใหญ่ทบวงการพลังงานปรมาณูระหว่างประเทศ (IAEA) ของสหประชาชาติ พร้อมด้วยเจ้าหน้าที่ระดับสูงของรัฐบาลอิหร่านอีก 2 ราย การพบปะระหว่างสองฝ่ายนี้มีขึ้นหลังวันที่ 13 ตุลาคมที่ผ่านมา โดนัลด์ ทรัมป์ ประธานาธิบดีสหรัฐอเมริกา ปฏิเสธที่จะรับรองการปฏิบัติตามข้อตกลงนิวเคลียร์ของอิหร่าน โดยสภาครองเกรสมีเวลาน้อยกว่า 60 วันในการตัดสินใจว่าจะแก้ไขมาตรการคว่ำบาตรทางเศรษฐกิจต่อรัฐบาลอิหร่าน ซึ่งจะถูกยกเลิกหลังมีข้อตกลงหรือไม่ IAEA ได้ออกแถลงการณ์ระบุว่า ผู้อำนวยการอามาโนะได้กำชับว่า พันธกรณีต่างๆ ในเรื่องอาวุธนิวเคลียร์ที่อิหร่านรับปากไว้ยังคงปฏิบัติอยู่ พร้อมย้ำถึงความสำคัญในการทำให้อิหร่านปฏิบัติตามข้อตกลงอย่างเต็มที่เพื่อความยั่งยืนของแผนปฏิบัติการเบ็ดเสร็จร่วมที่มีขึ้นเมื่อปี 2015 ขณะเดียวกัน ผู้นำสูงสุดของอิหร่านอย่าง อยาตอลเลาะห์ อาลี คอเมเนอี กล่าวว่า รัฐบาลอิหร่านจะยังคงปฏิบัติตามข้อตกลงตราบใดที่ประเทศอื่นทำ แต่จะ ฉีกข้อตกลงทิ้ง หากสหรัฐฯ ถอนตัว อย่างที่ทรัมป์ได้ออกมาขู่ไว้ นิกกี เฮลีย์ ทูตสหรัฐอเมริกาประจำสหประชาชาติ พยายามกดดันให้ IAEA เข้าถึงข้อมูลของกองทัพอิหร่านเพื่อหาข้อมูลยืนยันว่าอิหร่านไม่ได้ปฏิบัติละเมิดข้อห้ามใดๆ อย่างไรก็ตาม สำนักข่าว IRNA ของอิหร่านชี้แจงว่าผู้อำนวยการ IAEA ไม่ได้ถามถึงประเด็นนี้Photo: STR/AFPอ้างอิง:
ฮัสซัน รูฮานี ประธานาธิบดีอิหร่าน ประกาศผ่านโทรทัศน์ว่าจะไม่ยุติแผนสร้างขีปนาวุธเพื่อป้องกันประเทศ ทั้งยังย้ำว่าไม่ละเมิดข้อตกลงระหว่างประเทศประธานาธิบดีอิหร่านวิจารณ์ท่าทีของสหรัฐอเมริกาด้วยว่า ไม่สนใจต่อการเจรจาและข้อตกลงที่คณะมนตรีความมั่นคงแห่งสหประชาชาติอนุมัติในอดีต แล้วยังมาหวังให้ประเทศอื่นเจรจาด้วยอีกหรือผู้นำสูงสุดอิหร่านอย่าง อยาตอลเลาะห์ อาลี คอเมเนอี กล่าวว่า รัฐบาลอิหร่านจะยังคงปฏิบัติตามข้อตกลงตราบใดที่ประเทศอื่นทำ แต่จะ ฉีกข้อตกลงทิ้ง หากสหรัฐฯ ถอนตัว อย่างที่โดนัลด์ ทรัมป์ ประธานาธิบดีสหรัฐฯ ได้ออกมาขู่ไว้